**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**zákon**

z ... 2021

**ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 135/1961 Zb. o pozemných komunikáciách (cestný zákon) v znení zákona č. 72/1969 Zb., 139/1982 Zb., 27/1984 Zb., 160/1996 Z. z., 58/1997 Z. z., 395/1998 Z. z., 343/1999 Z. z., 388/2000 Z. z., 416/2001 Z. z., 439/2001 Z. z., 524/2003 Z. z., 534/2003 Z. z., 639/2004 Z. z., 725/2004 Z. z., 93/2005 Z. z., 479/2005 Z. z., 25/2007 Z. z., 275/2007 Z. z., 664/2007 Z. z., 86/2008 Z. z., 8/2009 Z. z., 70/2009 Z. z., 60/2010 Z. z., 144/2010 Z. z., 249/2011 Z. z., 317/2012 Z. z., 345/2012 Z. z., 180/2013 Z. z., 368/2013 Z. z., 388/2013 Z. z., 488/2013 Z. z., 293/2014 Z. z., 282/2015 Z. z., 387/2015 Z. z., 106/2018 Z. z., 106/2018 Z. z., 9/2019 Z. z., 149/2019 Z. z., 393/2019 Z. z., 147/2021 Z. z., 149/2021 Z. z. sa mení a dopĺňa takto:

1. Za § 16 sa vkladá nový § 16a, ktorý znie:

„§ 16a Ochrana proti hluku

Úseky diaľnic, ktorých os vozovky je vo vzdialenosti kratšej ako 150 m od hranice zastavaného územia obce6ba) alebo ktoré prechádzajú cez zastavané územie obce, musia byť vybavené protihlukovým opatrením, ktorého realizovaním sa dosiahne zníženie hlukovej záťaže spôsobenej cestnou dopravou na úroveň prípustnej hodnoty6bb).“.

Poznámky pod čiarou k odkazom 6ba a 6bb znejú:

„6ba) § 139a ods. 8 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

6bb) § 62 písm. m) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov“

1. § 22b znie:

„§ 22b Pokuta za nedodržanie podmienky podľa § 16a

Cestný správny orgán v rozsahu svojej pôsobnosti uloží pokutu vlastníkovi diaľnice, ak nesplní podmienku uvedenú v § 16a najneskôr do 31. mája 2024. Pokuta podľa tohto ustanovenia sa vypočíta za každý, aj len začatý mesiac omeškania,   
ako počet kilometrov diaľnice, ktorý nespĺňa podmienku uvedenú v § 16a,   
vynásobený sumou 1 000 000 eur.“.

1. Za § 24j sa vkladá nový § 24ja, ktorý znie:

„§ 24ja Prechodné ustanovenia k úpravám účinným od 1. júna 2022

(1) Stavebné povolenie na stavbu diaľnice, pri ktorej stavebné konanie začalo pred 1. júnom 2022, môže byť vydané len, ak dokumentácia k tejto stavbe spĺňa podmienku podľa § 16a.

(2) Diaľnice, na ktorých stavbu bolo vydané stavebné povolenie pred 1. júnom 2022, môžu byť skolaudované a odovzdané do užívanie iba po splnení podmienky uvedenej v § 16a.

(3) Skolaudované úseky diaľnic, ktorých os vozovky je vo vzdialenosti kratšej ako 150 m od hranice zastavaného územia obce6ba) alebo ktoré prechádzajú cez zastavané územie obce6ba), musia splniť podmienku podľa § 16a najneskôr do 31. mája 2024.“.

**Čl. II**

Tento zákon nadobúda účinnosť 1. júna 2022.